recursal/SuperWikiNEXT-32B huggingface dataset:
**Ottar Hellevik** (født 20. juni 1943) er en norsk samfunnsforsker og statistiker. 

Han har vært professor ved institutt for statsvitenskap ved Universitetet i Oslo siden 1986. Han har særlig forsket på meningsmålinger og samfunnsvitenskapelig metode. Hellevik har skrevet den mest brukte innføringboka i kvantitativ metode i samfunnsvitenskap som gjennom flere revisjoner har vært i bruk siden 1971.

Hellevik har også vært faglig leder for intervjuprosjektet Norsk Monitor ved Ipsos (tidligere MMI) siden oppstarten i 1984. Dette arbeidet populariserte han i boka «Nordmenn og det gode liv» fra 1996. I 2008 utga han boka «Jakten på den norske lykken». Dette var en introduksjon til lykkeforskning og benyttet empiri fra Norsk Monitor og internasjonal forskning for å undersøke om lykke var målbart og hvilke faktorer som fører til lykkelig liv. I boka argumenterte han for at personer med idealistisk verdisett oftere ville føle seg lykkeligere enn personer som var opptatt av materielle verdier. 

I 2011 utga han en bok om bruk og misbruk av meningsmålinger, "Mål og mening. Om feiltolking av meningsmålinger", som var eksemplifisert med hvordan nyhetsmediene (mis-)brukte statistikk.

Litteratur
----------

* (no) Publikasjoner av Ottar Hellevik i forskningsdokumentasjonssystemet CRIStin
* (no) Publikasjoner av Ottar Hellevik i BIBSYS
* *Forskningsmetode i sosiologi og statsvitenskap* 7.utgave 2002 Universitetsforlaget ISBN 9788215002507

Referanser
----------

1. ↑  80 års omtale i Aftenposten 20. juni 2023

Eksterne lenker
---------------

* Ansatteside ved Universitetet i Oslo

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** SUDOC **·** CRIStin
 |
**«Peppermint Twist»** er en amerikansk sang, skrevet av Joey Dee og Henry Glover. Den ble innspilt av Joey Dee and the Starliters i 1961 og utgitt på single samme år. Ledesangeren på the Starliters versjon varer David Brigati, hvis bror, Eddie Brigita, var sanger i hitpopgruppen, the (Young) Rascals, i 1960-årene.

Sangen trakk fordeler av twist-dansefeberen og nattklubben, som Dee opptrådte i (*The Peppermint Lounge*).

Den nådde førsteplassen på den amerikanske Billboard Hot 100-listen i begynnelsen av 1962. «Peppermint Twist» erstattet Chubby Checkers «The Twist», sangen som satte i gang twistfeberen.

Originalinnspillingen av sangen ble betraktet som altfor lang til å bli utgitt på single, så den ble splittet i to deler: Det var den første delen, «Peppermint Twist (Part 1)» (med en lengde på 2:03) som ble en # 1-hit. Det hovedsakelig instrumentale andre delen av innspillingen høres sjelden i dag.

En versjon med Bill Haley and His Comets ble spilt inn for Armed Forces Radio i 1962, men ble ikke utgitt før i 2000.

Senere coverversjoner ble gjort av Dee Dee Sharp og rockbandet Sweet (på albumet *Sweet F.A*, 1974). Sistnevntes versjon lå øverst på den australske singlelisten i 1974.

Svensk versjon
--------------

Krista har skrevet en svensk tekst. Den svenske tittelen er identisk med originaltittelen.

### Innspilling

* Håkan Stahre. Utgitt på EP-platen Bonniers Folkbibliotek BFB 1077 i 1962.

I populærkulturen
-----------------

Innspillingen med Joey Dee and the Starliters var med i filmen *Siste natt med gjengen* (*American Graffiti*, 1973).

Sangen inspirerte også til en newzealandsk TV-serie hvor handlingen utspilte seg i 1960-årenes New Zealand. Den ble vist på TVNZ 1987-1988.

Referanser
----------

1. ↑  45cat - The Sweet - Peppermint Twist / Rebel Rouser

|  |  |
| --- | --- |
| Oppslagsverk/autoritetsdata | MusicBrainz
 |
Fuglesteg Foto: Rvenes 
Fuglesteg Foto: Rvenes 
**Fuglesteg** er en fjellgård i Luster kommune i Sogn og Fjordane. Gården ligger 630 meter over havet på en fjellhylle over Fortun. Den ble bygget i 1830 av Sylfest Ormelid, som i fem år bar stein til huset før han fortalte sin kone om byggeplanene. All stein på gården ble brukt til hovedhuset, som er femten meter langt og åtte meter bredt i to fulle etasjer. Murene i huset er mer enn en meter tykke. Mellom steinene er det pakket jord, og så lenge byggverket ble holdt tørt, var det svalt om sommeren og greit å bo i om vinteren.

Christian Sulheim, som i sin tid ledet organisasjonen Norsk Kulturarv, mente Fuglesteg var Norges svar på Keopspyramiden i Egypt.[]

Brann og gjenoppbygging
-----------------------

Gården, med både våningshus og fjøs, brant ned i 1985. Bare steinveggene stod igjen, og når det kom fuktighet til, ble steinene sprengt ut av muren. Men i år 2000 ble det tatt et initiativ av Luster Turlag for å restaurere bygningene. I tillegg til 2500 dugnadstimer ble det brukt 2,1 millioner kroner på prosjektet. Pengene ble skaffet til veie av familien, Luster kommune, Olav Thon og Fylkesmannen i Sogn og Fjordane. I tillegg ble det gitt tippemidler til prosjektet.

Turistmål
---------

Stedet er nå en hytte i Den Norske Turistforenings løypenett, men den har ikke vertskap. Fuglesteg har 23 sengeplasser.

For å komme til Fuglesteg kan man kjøre med bil til Fortun og gå resten av veien til fots. Alternativt kan man kjøre Tindevegen ned til Berdalen, som er fjellstølen til Fuglesteg, og gå til fots videre til Fuglesteg via Heimdalen.

Eksterne lenker
---------------

* (en) Fuglesteg – kategori av bilder, video eller lyd på Commons Rediger på Wikidata
* Omtale på Turistforeningens sider[*død lenke*]
* Bilde hos Sognafoto[*død lenke*]
* NRKs side med video fra Luster, blant annet med film fra Fuglesteg
Kart over Albert I Land med Fugløya angitt.
**Fugløya** er ei øy som utgjør den sørligste og nest største av Nordvestøyane – fem små øyer beliggende ved nordvest-pynten av Spitsbergen, Svalbard. Arealet er 2,5 km². Nord for Fuglesangen ligger sundet Fair-Haven og på andre siden av dette øyene Klovningen, Fuglesongen, og i nordvest Norskøyane.

Øya ligger helt nord i Fuglefjorden som skjærer seg rett sørover inn i Vasahalvøya på Spitsbergen. Den ligger helt nord i Albert I Land. Nordvestøyane ligger rundt det knapt 5 x 5 km store havstykket Fair-Haven.

Området er en del av Nordvest-Spitsbergen nasjonalpark. Det ble kartlagt under Den norske Nordhavsekspedisjon 1876–78, hvor professor Georg Ossian Sars var med.

Eksterne lenker
---------------

* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.
* Fugløya *Stadnamn i norske polarområde*, Norsk polarinstitutt

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
**Ottar Michelsen** (født 4. april 1971, fra Steinkjer) er norsk forsker og politiker. Han representerer SV i Bystyret i Trondheim og var vara fra 2007, og er fast representant fra 2011 og er leder i Trøndelag SV. Han var leder av Trondheim SV mellom 2009 og 2015. 

Michelsen var regionssekretær i Natur og Ungdom (NU) 1994 til 1995, fylkessekretær i Naturvernforbundet mellom 1996 og 1999 og prosjektleder i miljøheimevernet (senere Grønn Hverdag) i 1999. I periodene 1999-2003 og 2007 - 2013 var han også sentralstyremedlem i Naturvernforbundet og fra 1998 til 2009 var han sentralstyremedlem i Blekkulfs Miljødetektiver/Miljøagentene. 

Ottar Michelsen jobbet i perioden 1999-2014 som forsker ved NTNU med hovedfokus på miljøledelse og miljøregnskap i verdikjeder og har blant annet jobbet internasjonalt innen UNEP og SETAC sitt «Life Cycle Initiative» med problemstillinger rundt påvirkningen på biologisk mangfold fra endret arealbruk. Fra 2011 til 2014 var han koordinator for Program for industriell økologi ved NTNU. Michelsen jobbet som miljørådgiver ved NTNU med bla. ansvaret for å følge opp NTNUs miljøambisjon før han i 2019 ble ansatt som professor i miljøledelse. 

Michelsen har siden 2013 vært styreleder ved Teaterhuset Avant Garden/Rosendal Teater.

Eksterne lenker
---------------

* Ottar Michelsen på Twitter
* Ottar Michelsen på Trondheim kommunes nettsider
* Ottar Michelsen på NTNU sine nettsider

|  |  |
| --- | --- |
| Oppslagsverk/autoritetsdata | ORCID
 |
**Alexander Bay** (afrikaans: *Alexanderbaai*) er en by helt nordvest i Sør-Afrika. Den ligger ved den sørlige bredden av Oranjes munning. Den ble oppkalt etter James Edward Alexander. Han fraktet kobber–malm som han vant ut ved Kodas i Richtersveld, på lektere ned elven for eksport fra bukta. Da det ble oppdaget diamanter langs vestkysten i 1925, ble Alexander Bay etablert for å støtte gruveindustrien. Det resulterende diamantrushet førte til diamantkystopprøret i 1928. Byen ligger i provinsen Noord-Kaap.

Tidligere var byen et høyrisiko–område hvor en trengte tillatelse for å reise inn, men idag foretas kun en nedtegnelse av alle turister ved et kontrollpunkt. I dag er den et turistmål med adgang til nasjonalparkene Richtersveld og Nababiep.

Byen Oranjemund ligger på den nordlige bredden av elven som er den internasjonale grensen til Namibia.

Eksterne lenker
---------------

* Go2Africa.com

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** LCCN **·** GeoNames **·** GeoNames
 |
**«Jeg tar liv»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *Salmer og sanger vi gjerne hiver*. Sangen er innspilt 27.-30. august samme år i Roger Arnhoff Studio i Oslo. Prima Veras versjon ble fremført av Jahn Teigen, akkompagnert av Jonas Fjeld Band.

Originalen bærer tittelen «I Got Life», og var hentet fra musikalen *Hair*. Melodien er laget av Gal MacDermot og originalteksten var skrevet av James Rado og Germone Ragni. *Hair* hadde urpremiere på scenen i oktober 1967, og premiere på Broadway i april 1968. I mars 1979 hadde filmversjonen premiere. I filmen ser vi hovedpersonen George Berger (spilt av Treat Williams) som fremføre sangen i et svært formelt middagsselskap, der han hopper opp på det lange spisebordet og forteller alle i overklassen at han som er hippie også har liv, hode, hjerne osv.

Prima Veras tekst harsellerer med dette budskapet ved å bytte ut ordet «har» med «tar»; ikke nødvendigvis i den forstand at «ta» innebærer å stjele. Jeg-personen tar eksempelvis mat, tran, puls, toget, bussen osv.

«Jeg tar liv» ble september 2000 gitt ut på *Rest of the best vol 2,5*.

Referanser
----------

1. ↑  *Absolute Prima Vera* – cover informasjon
*For filmen med samme tittel, se Jeg lovet deg aldri en rosenhave (film)*
***Jeg lovet deg aldri en rosenhave*** (originaltittel: *I never promised you a rose garden*) er en delvis selvbiografisk bok av den amerikanske forfatteren Joanne Greenberg, skrevet under pseudonymet Hannah Green og utgitt i 1964. Boka tar opp temaer som schizofreni og psykiatrisk helsevern i USA på 40-tallet. Boka ble filmatisert i 1977. Filmen fikk samme tittel. Joanne Greenberg lå selv på psykiatrisk sykehus i fire år, fra hun var 15 til hun var 19.

Handling
--------

Deborah er bokas hovedperson, en 16 år gammel jødisk jente som blir innlagt på en psykiatrisk institusjon med alvorlig schizofreni. Hun skader seg selv, blir ofte lagt i tvangstrøye og knytter også etterhvert sosiale bånd med de andre på institusjonen. Hun blir værende der i tre år.

Referanser
----------

1. ↑  John Self: «I Never Promised You a Rose Garden by Joanne Greenberg review – rock bottom in a ‘rest home’» i *The Guardian* 15. mai 2022

|  |  |
| --- | --- |
| Oppslagsverk/autoritetsdata | VIAF **·** OCLC
 |
**Edward Burleson** (født 15. desember 1798 død 26. desember 1851) var en amerikansk soldat, general og statsmann i delstaten Missouri, Republikken Texas og senere i delstaten Texas i USA.

Kjent som den "The Old Indian Fighter" var Burleson en veteran fra Den britisk-amerikanske krig (1812) og han tjenestegjorde i Texas og Missouris milits. I oktober 1835 ble han utnevnt til oberstløytnant i Texas' hær og han tjenestegjorde under Stephen F. Austin i begynnelsen av Texasrevolusjonen. 

Han fortsatte sin militære karriere innen hæren også etter krigen og ble utnevnt til brigadegeneral. Han ble også visepresident i Republikken Texas.

Både fylket Burleson County og byen Burleson i Johnson County i Texas er oppkalt etter ham.

Referanser
----------

1. 1 2   Find a Grave, Find a Grave 5995671, besøkt 9. oktober 2017[Hentet fra Wikidata]
2. ↑   wc.rootsweb.ancestry.com[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI
 |
***Cyclocassis*** er en slekt biller som tilhører familiegruppen bladbiller (Chrysomelidae).

Utseende
--------

Ganske små, brede, halvblanke, gule (i alle fall på døde eksemplarer) skjoldbiller med brunrødt midtparti. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, bredest noe bak dekkvingenes rot. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en kontinuerlig kurve. Oversiden er fint punktert, med regelemessige punktrader på dekkvingene midtre del.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt fra Mexico i nord til Ecuador i sør og Fransk Guyana i øst.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Cyclocassis*** Spaeth, 1913
							+ *Cyclocassis circulata* (Boheman, 1855)
							+ *Cyclocassis secunda* Borowiec, 1998

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Cyclocassis* på ITIS

Eksterne lenker
---------------

* (en) *Cyclocassis* i Encyclopedia of Life Rediger på Wikidata

* (en) *Cyclocassis* i Global Biodiversity Information Facility Rediger på Wikidata

* (en) *Cyclocassis* hos ITIS Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
**Cybersquatting** på Internett vil si å registrere, omsette eller bruke et domenenavn i den hensikt å profittere på goodwill tilknyttet et varemerke som tilhører en annen. Domenehaien tilbyr deretter domenet til personen eller selskapet som eier varemerket til en oppblåst pris.

Uttrykket stammer fra det engelske ordet «squatting», som betyr å okkupere et forlatt eller ubrukt område eller bygning som eies av en annen uten tillatelse, som for eksempel husokkupasjon. Cybersquatting er imidlertid annerledes, i og med at de «okkuperte» domenenavnene (som regel, men ikke alltid) blir betalt for av domenehaien gjennom registreringsprosessen. Domenehaien forlanger vanligvis priser som er betydelig høyere enn hva vedkommende selv betalte for domenenavnet. Noen domenehaier legger ut nedsettende kommentarer om personen eller selskapet domenet er ment å representere, i et forsøk på å «oppmuntre» vedkommende person eller selskap til å kjøpe domenenavnet fra dem. Andre legger ut betalte lenker via Google og andre annonseringsnettverk til det (legitime) nettstedet brukeren mest sannsynlig ønsker, for på den måten å få avkastning på squattingen.

Som tilfellet er med mange kontroversielle emner, er det de som hevder at grenselinjen mot cybersquatting er vanskelig å trekke, og at praksisen er i samsvar med en kapitalistisk etikk og et fritt marked.

Cybersquatting er et av de mest løselig anvendte begrepene innen immaterialretten vedrørende domenenavn, og det blir ofte feilaktig brukt om kjøp og salg av generiske domenenavn, så som eksempel.com.

Se også
-------

* Domain Name System
* Toppnivådomene
* URL
* UDRP

Eksterne lenker
---------------

* ICANNs nettsted om UDRP
* WIPO's tjeneste for løsning av konflikter rundt domenenavn
* Copywrite.org – Blogg om immaterialrett

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Cyclocephala aequatoria*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor ( millimeter), avlang, blank, brunrød hornbille med svarte flekker. Hodet er mørkt, snuten litt rundet framskytende. Pronotum har et par litt utydelige, kommaformede svarte flekker. Hver dekkvinge har en liten, mørk skråflekk i den fremre delen og to mørke flekker i den bakre, for øvrig har scutellum mørke kanter og dekkvingene er ganske smalt mørke ved sømmen. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Arten kjennes særlig på den brede, nebblignende snuten.

Levevis
-------

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse
----------

Arten er utbredt over fra Mexico i nord til Ecuador i sør.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Cyclocephalini
						* Slekten *Cyclocephala* Latreille, 1829
							+ ***Cyclocephala aequatoria*** Endrödi, 1963

Kilder
------

* Generic Guide to New World Scarab Beetles - *Cyclocephala*

Eksterne lenker
---------------

* Dynastidae du monde- nettside om arten
* (en) *Cyclocephala aequatoria* i Encyclopedia of Life Rediger på Wikidata

* (en) *Cyclocephala aequatoria* i Global Biodiversity Information Facility Rediger på Wikidata

* (en) *Cyclocephala aequatoria* hos NCBI Rediger på Wikidata

* *Cyclocephala aequatoria* – detaljert informasjon på Wikispecies Rediger på Wikidata
* (en) Cyclocephala – kategori av bilder, video eller lyd på Commons
**Gunnar Peder Kjønnøy** (født 1. juni 1947 i Averøy, Møre og Romsdal) er en norsk tidligere fylkesmann og departementsråd. Han var fylkesmann i Finnmark i fra 1998 til 2016. Han ble utnevnt til fylkesmann i desember 1998, med sete i Vadsø. 1. oktober 2016 gikk han av som fylkesmann og pensjonerte seg.

Kjønnøy ble oppnevnt som medlem av Innstillingsrådet for dommere for perioden 1. november 2014 til og med 31. oktober 2018.

Kjønnøy er utdannet sosialøkonom (cand .oecon) fra Universitetet i Oslo høsten 1972. Han kom til Finnmark fra Fiskeridepartementet, hvor han jobbet til sammen 19 år i ulike lederroller, hvorav de 10 siste årene som departementsråd. Han har tidligere vært ansatt i Kommunal- og regionaldepartementet, Distriktenes utbyggingsfond og Finansdepartementet.

Referanser
----------

1. ↑  «Offisielt fra statsråd». «Fylkesmann Gunnar Kjønnøy og kontorsjef Berit Sollie oppnevnes som medlemmer av Innstillingsrådet for dommere for perioden 1. november 2014 til og med 31. oktober 2018»

Eksterne lenker
---------------

* «Fylkesmann Gunnar Kjønnøy». Store norske leksikon. Besøkt 30. mai 2009. «Gunnar Kjønnøy, norsk offentlig tjenestemann, cand.oecon.»
* Fylkesmannen i Finnmark på nett

|  |  |
| --- | --- |
| Oppslagsverk/autoritetsdata | Store norske leksikon
 |
**Fuglevikke** (*Vicia cracca*) er en flerårig urt i erteblomstfamilien. Planten blir frittstående 40-60 cm høy, men kan klatre opp til 1,5 meter og er sterkt bestanddannende. Slyngtrådene ytterst på bladstilken reagerer på berøring og vikler seg om andre planter under klatring.

Fuglevikke vokser ofte i løvskog og åpne skogsbryn, skråninger og åkrer. Den trives også i veikanter, eng og beitemark, samt i solfylte gressbakker og mellom andre arter.

Bladene er sammensatt i par med inntil 12, smale småblad med en slyngtråd lengst ut. Arten blomstrer fra juni til juli. Den har en lang kolbe eller skaftet rekke med blåfiolette eller blå blomster, og ser ut som et slags "blomsteraks". 

Frukten er en ca. 20 mm lang belg som er litt flat og brun eller brungrå.

Fuglevikke er bestanddannende og klatrer inntil 1,5 meter oppover. Den trives inne blant andre, høye arter.
*Vicia cracca*
Fuglevikke kan være vanskelig å skille fra gjerdevikke. Artene skiller seg fra hverandre ved at fuglevikke har mindre, smalere og mørkere småblad og flere småblad per bladskaft. Dessuten har gjerdevikke færre blomster og ofte en noe rødere farge.

Eksterne lenker
---------------

* (en) *Fuglevikke* i Encyclopedia of Life Rediger på Wikidata

* (en) *Fuglevikke* i Global Biodiversity Information Facility Rediger på Wikidata

* (no) *Fuglevikke* hos Artsdatabanken Rediger på Wikidata

* (sv) *Fuglevikke* hos Dyntaxa Rediger på Wikidata

* (en) *Fuglevikke* hos ITIS Rediger på Wikidata

* (en) *Fuglevikke* hos NCBI Rediger på Wikidata

* (en) *Fuglevikke* hos The International Plant Names Index Rediger på Wikidata

* (en) *Fuglevikke* hos Tropicos Rediger på Wikidata

* (en) *Kategori:Vicia cracca* – bilder, video eller lyd på Wikimedia Commons Rediger på Wikidata

* (en) *Vicia cracca* – galleri av bilder, video eller lyd på Wikimedia Commons Rediger på Wikidata

* *Vicia cracca* – detaljert informasjon på Wikispecies Rediger på Wikidata
* Norges sopp- og nyttevekstforbund oppgir fuglevikke som «spiselig».

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie
 |
**Marcus Luttrell** (født 7. november 1975) er en tidligere amerikansk soldat som tjenestegjorde i U.S. Navy SEALs under krigen i Afghanistan. Han ble tildelt dekorasjonene Navy Cross og Purple Heart for sine handlinger i juni 2005 mot Taliban under Operation Red Wings.

Luttrell vervet seg til U.S. Navy i mars 1999. Etter å ha fullført rekruttskole og opplæring som sanitetssoldat, fikk han overføring til opplæringsklasse 226 i Navy SEALs. På hinderbanen pådro han seg imidlertid fraktur i et lårben, og fullførte derfor først med klasse 228 den 21. april 2000.

Etter den grunnleggende opplæringen i Navy SEALs fullførte han hærens fallskjermskole og ble deretter sendt til Fort Bragg for kursing som *Special Operations Combat Medic* (SOCM) – seks måneders avansert utdannelse i konvensjonelle og ukonvensjonelle medisinske ferdigheter, fra diagnostisering og behandling til avansert akuttmedisin og livredning i felt. Han ble deployert til Irak med SEAL Team 5 den 14. april 2003 under invasjonen av Irak, der han deltok i bekjempelsen av irakiske motstandsstyrker, søket etter masseødeleggelsesvåpen og jakten på terrorister.

Han ble deployert til Afghanistan i 2005 med SEAL Team 10 som en del av SEAL Delivery Vehicle Team One (SDV-1). I denne perioden var han involvert i Operation Red Wings, der firemannspatruljen han var med i ble oppdaget av lokale gjetere og deretter angrepet av Taliban, med det utfall at hele patruljen unntatt Luttrell ble drept.

Referanser
----------

1. ↑   ČSFD, ČSFD person-ID 105013[Hentet fra Wikidata]
2. ↑   nyti.ms, besøkt 3. juni 2016[Hentet fra Wikidata]
3. ↑  ; besøksdato: 3. juni 2016.
4. ↑  «Arkivert kopi». Arkivert fra originalen 1. november 2012. Besøkt 31. oktober 2016.
5. ↑  marcusluttrell.com
6. ↑  amazon.co.uk

Eksterne lenker
---------------

* (en) Offisielt nettsted Rediger på Wikidata
* (en) Marcus Luttrell på Internet Movie Database Rediger på Wikidata

* (en) Marcus Luttrell hos The Movie Database Rediger på Wikidata
* (en) Marcus Luttrell på Twitter Rediger på Wikidata

* (en) Marcus Luttrell på Facebook Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz
 |
Lagget ostekolle fra Stor-Elvdal i Hedmark. Diameter 17,5 cm. Foto Norsk Folkemuseum, NF.1917-0300.
**Ostekolle** er et kar som ble brukt til å presse mysen ut av osten og til å forme osten i. Ostekoller har rund bunn med rette eller svakt utskrådde sider. De har tett med hull i bunnen og gjerne også i sidene. Det var vanlig å legge en osteklut i kolla før man øste ostemassen opp av mysen, og ostemassen kunne så presses ved at ostekluten ble snørt stramt rundt osten. For å få ekstra press ble det så ofte lagt en stein på en rund treplate over osten.

Ostekoller er lagget av tre. Noen ostekoller har tre forlengede staver som føtter, og det forekommer også ostekoller der en stav er forlenget oppover som skaft.

Ostekolle har også vært brukt som betegnelse på et lagget trekar til servering av ost, men slike kalles helst for ostestaup.

Se også: osteform, ostetege og ostestaup

Litteratur
----------

* Østby, Jon Birger (1984): *Nomenklatur for melkestell. Med tegninger av Torill Sand.* Oslo.[*død lenke*]

Eksterne lenker
---------------

Se ostekoller i DigitaltMuseum.
En **østlig bølge** eller **tropisk bølge** er et atmosfærisk tråg, et langstrekt lavtrykksområde fra nord til sør som flytter seg fra øst til vest i tropene og skaper områder med skyet vær og tordenvær. Det kan også oppstå bølger som går vestover i bakparten av frontsoner i subtropiske og tropiske områder. Disse kan av og til også kaller østlige bølger, men er ikke egentlig tropiske bølger. De blir dannet av omvendte tråg og deler mange av de samme egenskapene som tropiske bølger. Alle østlige bølger oppstår i den østlige luftstrømmen på sørsiden av en subtropisk rygg og et belte med høytrykk som ligger nord og sør for den intertropiske konvergenssonen (ITCZ). Østlige bølger blir generelt ført vestover av de østlige passatvindene i tropene og subtropene nær ekvator. Disse kan være medvirkende til utviklingen av tropiske sykloner i Nord-Atlanteren og nordøst i Stillehavet.

Danning av østlig bølge.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Erastus, Olympas, Rhodion, Sosipater, Quartus og Tertius (Basilios II's Menologion).
**Erastos av Paneas** var ifølge en usikker tradisjon en av de sytti Jesu disipler. Han nevnes i Apostlenes gjerninger (Apg 19,22), i 2. Timoteusbrev (2 Tim 4,20) og også i Romerbrevet (Rom 16,23) som medarbeider av apostelen Paulus.

Erastos var regnskapsfører i Korint. Navnet Erastus er blitt funnet på en plass foran teateret i Korint:

 *[…] Erastus pro aedilit[at]e vacat s(ua) p(ecunia) stravit.*
Dette til følge hadde en viss Erastos på egen bekostning hellelagt plassen som takk for at han var blitt valgt til *aedilus*. På grunn av tittelen (aedil = oikonomos i Rom 16,23) turde det dreie seg om den samme Erastus som den bibelske.

Det foreligger forskjellige overleveringer om hans senere levnedsvei, hvoretter han ble biskop enten i Filippi og der martyrdrept, eller overtok bispeembedet i Paneas i Palestina.

Erastus æres som helgen.

Referanser
----------

1. ↑  Korinth Die Metropole Achaias - PDF auf www.die-apostelgeschichte.de

Eksterne lenker
---------------

* i *Vollständiges Heiligen-Lexikon* (1858)
* Catholic Online

|  |  |
| --- | --- |
| Oppslagsverk/autoritetsdata | VIAF **·** GND
 |
Montasje av objekter i Caldwell-katalogen
**Caldwell-katalogen** er en astronomisk katalog med 109 stjernehoper, stjernetåker og galakse for observasjon av amatørastronomer. Listen ble satt sammen av Patrick Caldwell-Moore, bedre kjent som Patrick Moore, som et komplement til Messier-katalogen.

Messier-katalogen brukes av amatørastronomer som en liste over «deep sky»-himmellegemer for observasjoner, men Moore bemerket seg at listen ikke inkluderte mange av himmelens lyseste «deep sky»-objekter, inkludert Hyadene, Dobbelthopen (NGC 869 og NGC 884), og NGC 253. Videre observerte Moore at Messier-katalogen, som ble satt sammen basert på observasjoner på den nordlige halvkulen, ekskluderte lyssterke «deep sky»-objekter synlige på den sørlige halvkulen slik som Omega Centauri, Centaurus A, Juvelboksen og 47 Tucanae. Han satte sammen en liste over 109 objekter – for å samsvare med det aksepterte antallet messierobjekter (110 minus duplikatet 102, anerkjent av Méchain) – og den ble publisert i *Sky & Telescope* i desember 1995.

Referanser
----------

1. 1 2 3 4  O'Meara, Stephen James (2002). *The Caldwell Objects*. Cambridge University Press. ISBN 978-0-521-82796-6.
2. ↑  «Caldwell Club Introduction». Besøkt 8. september 2006.
3. ↑  Moore, Patrick (desember 1995). «Beyond Messier: The Caldwell Catalog». Sky & Telescope: 38.

|  |  |
| --- | --- |
| Portalikon | Portal:Astronomi  |

Portal: Astronomi
**Erik Niord Larsen** (født 6. november 1943) er en norsk oboist og professor, kjent som solist, kammermusiker og pedagog.

Han studerte med Oslo Filharmoniske Orkesters solooboist Kees Lahnstein og med Berlinfilharmoniens solooboist Karl Steins i Berlin. Han debuterte 1960, og etter tre år i Den norske Operas orkester, kom han i 1963 Oslo Filharmoniske Orkester hvor han spilte til 2008 som solooboist.

Den Norske Blåsekvintett var han medlem av i årene 1963 til 1983. Han har gjestet alle Nordens symfoniorkestre som solist.[] Han har vært 1. oboist i Det Norske Kammerorkester fra starten i 1977.

Han underviser ved Norges musikkhøgskole, der han ble professor i 1994, et virke han også har ved Musikkhøgskolen i Göteborg, foruten å ha vært gjesteprofessor i Paris.

Med norske orkestre har han gitt ut flere plater. Som oboist har han bidratt i varierte sjangere, også plateutgivelser med blant annet Terje Rypdal på *What comes after* i 1973.

Han er gift med fiolinist og kollega i Oslo-Filharmonien, Signy Hauge Larsen.[]

Premier
-------

* NRKs reisestipend 1987 med kr 13 000
* Lindemanprisen 1998 med kr 120 000 for sitt pedagogiske arbeid

Referanser
----------

1. ↑   Store norske leksikon, Store norske leksikon-ID Erik\_Niord\_Larsen[Hentet fra Wikidata]

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** NKC **·** MusicBrainz **·** Discogs
 |
**Erik Oddvar Eriksen** (født 4. januar 1955) er en norsk statsviter og professor ved ARENA – Senter for europaforskning.

Han har tidligere vært professor ved Universitetet i Tromsø og Universitetet i Bergen, og professor II ved henholdsvis Senter for profesjonsstudier (SPS), Høyskolen i Oslo og Universitetet i Aalborg. Han er nå senterleder for ARENA – Senter for europaforskning, og har vært vitenskapelig koordinator for de EU-finansierte prosjektene RECON (Reconstituting Democracy in Europe) og CIDEL (Citizenship and Democratic Legitimacy in the European Union).

Eriksens forskningsområder er i hovedsak politisk teori, demokratisk styring (governance), offentlig politikk, europeisk integrasjon og forutsetningene for post-nasjonalt demokrati.

Eksterne lenker
---------------

* (en) Erik Oddvar Eriksen på Internet Movie Database Rediger på Wikidata
* 

* (no) Publikasjoner av Erik Oddvar Eriksen i BIBSYS
* 

* (no) Publikasjoner av Erik Oddvar Eriksen i forskningsdokumentasjonssystemet CRIStin
* (no) Presentasjon fra Arena

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** CRIStin
 |
**Kelly Kretschman** (født 26. august 1979 i Indian Harbour Beach i Florida), amerikansk softballspiller som deltok i de olympiske leker 2004 i Athen og 2008 i Beijing.

Kretschman ble olympisk mester i softball under sommer-OL 2004 i Athen. Hun var med på det amerikanske laget som vant softballturneringen foran Australia og Japan. USA vant finalen mot Australia med 5-1 og ble olympiske mestere for tredje gangen på rad.

Fire år senere, under sommer-OL 2008 i Beijing, vant hun en sølvmedalje med det ameikanske softballdamelaget. USA tapte finalen mot Japan med 1-3. Det var første gangen som USA ikke ble olympiske mestere i softball og det var den fjerde og siste gangen som softball var med som olympisk sport.

OL-medaljer
-----------

* Gull 2004 Hellas’ flagg Athen - **Gull** i softball USAs flagg USA
* Sølv 2008 Kinas flagg Beijing - Sølv i softball USAs flagg USA

Eksterne lenker
---------------

* (en) Kelly Kretschman – Olympedia Rediger på Wikidata

* (en) Kelly Kretschman – Sports-Reference (OL-resultater – arkivert) Rediger på Wikidata

* (en) Kelly Kretschman – USAs olympiske komité Rediger på Wikidata
**A.D. Vision** (ofte forkortet til **ADV**, og noen ganger kjent som **ADV Films**) var et amerikansk multimedia- og underholdningsstudio, som var den største amerikanske og britiske animedistributøren i de 20. og 21. århundrene. Det hadde hovedkontoret sitt i Houston, og ble grunnlagt i 1992 av John Ledford, Matt Greenfield og David Williams.

I over 15 publiserte selskapet flere suksessfulle animeserier, blant annet *Neon Genesis Evangelion*, *Robotech*, *RahXephon*, *Full Metal Panic*, *Azumanga Daioh*, *Elfen Lied*, *Gantz*, *Red Garden* og *Le Chevalier D'Eon*. Det hadde kontorer i Nord-Amerika, Europa og Asia. I tillegg til å drive i Nord-Amerika, distribuerte ADV Films media i Storbritannia, Italia og Tyskland. Selskapets formue ble mindre i 2000-årene på grunn av lavere salgstall. Etter at selskapet solgte sine siste aksjer i 2009, ble delene av selskapet delt opp blant fem andre: Section23 Films, Sentai Filmworks, Aesir Holdings, Valkyrie Media Partners og Seraphim Digital, som senere ble datterselskaper av AEsir Media. Ledford, Greenfield og Williams fortsatte å arbeide for disse selskapene, mens mesteparten av selskapets tidligere publikasjoner ble omlisensiert til Section23, Sentai, Maiden Japan og Funimation, blant andre. I 2013 gjenbrukte Sentai Filmworks selskapets varemerke da de slapp ut *Elfen Lied* på Blu-ray sammen med Section23 og Sentai Filmworks.

Referanser
----------

1. 1 2  «ADV Acquires Feature Film 5 Centimeters per Second». Westmount: Anime News Network. 22. juni 2007. Arkivert fra originalen 22. desember 2007. Besøkt 2. november 2016.
2. ↑  «A.D. Vision, Inc». *ADVFilms.com*. Arkivert fra originalen 23. oktober 2007. Besøkt 2. november 2016.  «Arkivert kopi». Arkivert fra originalen 23. oktober 2007. Besøkt 2. november 2016.
3. ↑  «A.D.Vision, Inc. Concludes Series of Asset Transactions». Anime Network. 1. september 2009. [*død lenke*]
4. ↑  «Elfen Lied: Complete Collection + OVA (Blu-ray)». *Amazon.com*.

Eksterne lenker
---------------

* *Artikkelen har ingen egenskaper for offisielle lenker i Wikidata*
* A.D. Vision på IMDB
* A.D. Vision i Anime News Networks encyklopedi

|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz
 |
**A-gjengen** er en av flere gjenger tilknyttet Oslos underverden, og har utspring i det pakistanske miljøet i Oslo. Gjengen ble startet på slutten av 1980-årene eller begynnelsen av 1990-årene av utbrytere fra gjengen Young Guns. Gjengen er kjent for flere lovbrudd knyttet til salg av narkotika, torpedovirksommhet, drap og vold. Shahid Rasool, som antas å ha vært leder for gjengen, ble fengslet i 1997, og løslatt i 2010.[]

Gjengkonflikter
---------------

A-gjengen kriget med B-gjengen i ti år helt til de inngikk våpenhvile med hverandre. B-gjengen nektet å megle med Young Guns fordi de mente at Young Guns var årsaken til hele A og B konflikten. Etter fredsmeglingen mellom A og B-Gjengen, ble Young Guns fryst ut av det kriminelle miljøet.

Skudd på Gardermoen
-------------------

I 2003 ble daværende fungerende leder Arshad Mahmood skutt i hodet ved avgangshallen på Gardermoen, men overlevde.

Skyting på Aker Brygge
----------------------

Gjengen var involvert i en skyteepisode på Aker Brygge, 20. august, 2006. Denne episoden har fra eksperthold blitt tolket som et tegn på en mulig akutt opptrapping av konflikten mellom Young Guns og B-gjengen fordi et av ofrene som ble skutt i beina var en høytstående leder i Young Guns som tidligere ikke har vært innblandet i slike hendelser.

Politisk tilknytning
--------------------

Da den pakistanske presidenten Pervez Musharraf besøkte Oslo i januar 2006, deltok han på et festmøte med rundt tusen gjester, spesielt invitert av den pakistanske ambassade i Oslo. Blant disse var det 4-5 medlemmer av Young Guns og A-gjengen.

Kjente medlemmer
----------------

* Shahid Rasool (aktiv 1990-1997)
* Zia Anwar (aktiv 1997-2004, drept 2004)

Se også
-------

* B-gjengen (Oslo)
* Young Guns (gjeng)

Referanser
----------

1. 1 2  «Her er gjeng-oppgjørene». TV2 Nettavisen. 21. august 2006. Arkivert fra originalen 25. desember 2013. Besøkt 25. august 2011.
2. ↑  Harald S. Klungtveit (5. oktober 2008). «Slik ser gjeng-Oslo ut akkurat nå». Dagbladet.no. Besøkt 27. april 2009.
3. ↑  Hans Henrik Torgersen (20. august 2006). «Frykter gjeng-blodbad». TV 2 Nettavisen. Arkivert fra originalen 23. august 2006. Besøkt 23. august 2006.
4. ↑  «Gjengmedlemmer på møte med Musharraf». VG. NTB. 25. januar 2006. Besøkt 23. august 2006.
5. ↑  «Hevnoppgjør sentral polititeori». VG. 04.02.2004. Besøkt 13.09.2011. «Likvideringen på Sandaker kan være blodhevn for det brutale drapet på A-gjengmedlem Zia Anwar (23) i Arendal i fjor. Etter drapet er A-gjengen splittet.»
**Hans Peter Martin Mollerup** (17. juni 1866 i Ljørslev på Mors, død 15. august 1929) var en dansk prest som i 1912 grunnla den danske hjelpeorganisasjonen Kirkens Korshær sammen med Kirsten Prip, og var medstifter av Blå Kors i Danmark.

Mollerup gikk ut fra Odense Latinskole i 1885 og uteksaminert i teologi fra Københavns Universitet i 1892. Som nyutdannet ble han medhjelper i Sankt Jakobs Kirke på Østerbro. Han var fra 1896 til 1900 sjømannsprest i Kingston upon Hull i England, hvor han stiftet bekjentskap med organisasjonen Church Army, som er det engelske motstykket til Kirkens Korshær.

Tilbake i Danmark ble han i 1900 kapellan og fra 1905 sogneprest i Frihavnskirken på Østerbro. Han var i 1895 medstifter av Blå Kors, og inspirert av Church Army i England stiftet han i 1912 Kirkens Korshær. Han var engasjert i omsorgsarbeidet i Indre Mission, som hjalp mennesker som slet med fattigdom, hjemløshet og alkoholisme og han var i styret av Sømandsmissionen, Ruslandsmissionen og Københavns Kirkefond.

Han gav ut sangboken *Hjemlandstoner* i 1895, en bok der han hadde oversatt sanger fra engelsk. Etter hans død ble en samling av hans egne sanger utgitt i 1929 under tittelen *H.P.Mollerups Sange*. I *Norsk Salmebok* er han representert med en salme han har oversatt, og i *Norsk salmebok 2013* med en egenskrevet tekst.

Referanser
----------

1. 1 2   Dansk biografisk leksikon, Dansk Biografisk Leksikon-ID H.P.\_Mollerup[Hentet fra Wikidata]

Litteratur
----------

* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 95.

Eksterne lenker
---------------

* Kirkens Korshærs historie

|  |  |
| --- | --- |
| Oppslagsverk/autoritetsdata | Dansk biografisk leksikon
 |
**Fathimath Nabaaha Abdul Razzaq** (født 13. juni 2021) er en maldivisk badmintonspiller. Hun fikk sølv i double og bronse i lagkonkurransen under Indian Ocean Island Games 2019. Hun spiller double sammen med sin søster, Aminath Nabeeha Abdul Razzaq.

Idrettskarriere
---------------

Razzaq deltok i Mauritius International 2018, som er et BWF International Challenge-stevne. Der fikk hun sølv i double sammen med sin søster. Under Mauritius International 2019 vant de to søstrene double-turneringen, og hun vant også miks-double, der hun spilte sammen med Hussein Zayan Shaheed. Hun deltok i U21-asiamesterskapet i badminton 2019, men ble der slått ut i semifinalen i double.

Hun deltok i Indian Ocean Island Games 2019 (Indiahavøylekene) i Mauritius, og fikk der sølv i double og bronse i lagkonkurransen.

Hun representerte Maldivene under Sommer-OL 2020 i Tokyo, hvor hun ble utslått i gruppespillet.

Referanser
----------

1. ↑   bwf.tournamentsoftware.com[Hentet fra Wikidata]
2. ↑  Raajje.mv - *Maldives wins gold in badminton*, besøkt 24. juli 2021.

Eksterne lenker
---------------

* (en) Fathimath Nabaaha Abdul Razzaq – Olympedia Rediger på Wikidata

* (en) Fathimath Nabaaha Abdul Razzaq – BWF (bwf.tournamentsoftware.com) Rediger på Wikidata

* (en) Fathimath Nabaaha Abdul Razzaq – BWF (bwfbadminton.com) Rediger på Wikidata

* (en) Fathimath Nabaaha Abdul Razzaq – TheSports.org Rediger på Wikidata
* (en) Tokyo 2020 - Fathimath Nabaaha Abdul Razzaq Arkivert 14. august 2021 hos Wayback Machine.
**Knut Bergsland** (født 7. mars 1914 i Kristiania, død 9. juli 1998 i Oslo) var en norsk professor i finsk-ugrisk språkvitenskap (fennougristikk) ved Universitetet i Oslo.

Liv og virke
------------

Hans første arbeid innen samisk språk ble publisert i 1942, om *Det samiske slektskaps- og svogerskapsordsystem*. Hans doktoravhandling, *Røros-lappisk grammatikk*, kom i 1946, og han publiserte siden en rekke vitenskapelige arbeider, foruten lærebøker og undervisningslitteratur i og på samiske språk. 
Innenfor samisk var Bergslands hovedfelt de sørsamiske dialektene. Foruten samisk og finskugrisk språkforskning arbeidet Bergsland også med aleutisk og eskimoisk språkforskning. Sammen med Israel Ruong laget han i 1948 Bergsland-Ruong-rettskrivingen som var i bruk i nordsamisk fra 1948 til 1978. 

I tillegg til språkvitenskapelig forskning har Bergsland skrevet artikler innenfor samisk kultur og historie, så som *Runebomme* (1969), *Om middelalderens finnmarker* (1970), *Jemtlands grense mot Herjedalen i samisk lys* og *Lais Lappebyen* (1978). han skrev flere faglige utredninger om sørsamenes historie, knyttet til sørsamenes rettskamp for deres gamle bruksområder. Her engasjerte Bergland seg sterkt i arbeidet med å dokumentere sørsamenes bosetning og bruksområde. Han arbeidet med å fremskaffe stedsnavns- og annen språkhistorisk materiale, og forskjellig historisk arkivmateriale, blant annet en utredning for samenes part i Brekkenvassmålet i Høyesterett i 1963; *Utredning for Skattefjällsmålet om de sydlige sameområders historie omkring 1751* (1975), og en sakkyndig utredning om sørsamenes historie for Samerettsutvalget (ikke publisert).

Artikler
--------

* *Om middelalderens Finnmarker* Historisk tidsskrift 1970 49: 365-409
* *Synsvinkler i samisk historie* Historisk tidsskrift 1974 53: 1-36

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Social Networks and Archival Context, SNAC Ark-ID w6k775kv, besøkt 9. oktober 2017[Hentet fra Wikidata]
3. ↑   BnFs generelle katalog, catalogue.bnf.fr, besøkt 25. mars 2017[Hentet fra Wikidata]

Eksterne lenker
---------------

* (no) Knut Bergsland i Norsk biografisk leksikon
* (no) Digitalt tilgjengelig innhold hos Nasjonalbiblioteket: bøker av Knut Bergsland, bøker om Knut Bergsland

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Knut Per Aunbu** (født 4. september 1943 i Oslo, død 16. august 2016 samme sted) var en norsk skribent, manusforfatter og produsent i NRK. Han startet i NRK i 1967 og ble der fram til han gikk av med pensjon i 2011. I løpet av sine 44 år i NRK skrev og produserte han en rekke tv-sendinger og programmer, blant annet *Toget*, *For Norge, Kiæmpers Fødeland* og *HurRah*. Han var også programleder for underholdningsprogrammet *Show-Show* i 1974, og han kommenterte Eurovision Song Contest for NRK i 1980 og 1981.

Aunbu begynte sin NRK-karriere som inspisient og gikk siden gradene oppover. Han arbeidet blant annet som innspillingsleder, programleder, produksjons- og sendeleder og etter hvert som redaksjonssjef. Han var også kanalsjef for NRK1 fra 2000, og fungerte som programredaktør hos Kringkaster fram til han gikk av med pensjon.

Referanser
----------

1. ↑  «Dødsfall – Aftenposten». *www.aftenposten.no* **(norsk)**. Aftenposten. Besøkt 20. mai 2017.
2. ↑  «Profilside på Linkedin». LinkedIn. Besøkt 20. mai 2017. [*død lenke*]
3. ↑  Norsk rikskringkasting (19. oktober 1974). «NRK TV – Show-Show». *NRK Nett-tv* **(norsk)**. Besøkt 20. mai 2017.
4. ↑  «Knut Aunbu». *IMDb*. Besøkt 20. mai 2017.
5. ↑  «Jubilanter». *Dagsavisen*. 4. september 2013. s. 37.

Eksterne lenker
---------------

* (en) Knut Aunbu på Internet Movie Database Rediger på Wikidata

* (en) Knut Aunbu hos The Movie Database Rediger på Wikidata
**Knut Boye** (født 12. januar 1937 i Arendal, død 21. juli 2008) var en norsk siviløkonom, førsteamanuensis og lærebokforfatter.

Boye tok siviløkonomeksamen ved Norges Handelshøyskole i 1963 og handelslærereksamen samme sted i 1966. Senere hadde han sin arbeidsplass ved NHH, først som høgskolelektor og senere som førsteamanuensis i bedriftsøkonomi, med finansiering og investering som spesialområder.

Boye utga selv og sammen med andre 25 bøker, i hovedsak innenfor området finansiering og investering. Han er blant annet kjent som forfatter av boken «Personlig økonomi» (sammen med Terje Hansen), og som redaktør for «Praktisk økonomi og finans».

I 2001 ble han tildelt NHHs pris for fremragende lærerinnsats.

Bibliografi
-----------

* (no) Publikasjoner av Knut Boye i BIBSYS
* *Budsjettering*, Cappelen akademiske forlag (sammen med Jan Bergstrand og Trond Bjørnenak)
* *Finansielle emner*, Cappelen akademiske forlag, ISBN 978-82-02-25763-7
* *Kostnads- og inntektsanalyse*, Universitetsforlaget (sammen med Terje Heskestad og Eirik Holm)
* *Ledelse og økonomisk styring*, Tano Aschehoug (sammen med Svein Linge Solberg)

Eksterne lenker
---------------

* NHHs internavis *Paraplyen*: Knut Boye er død

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Knut Arne Hagtvet** (født 7. september 1942) er en norsk pedagog og psykologiprofessor. Han er professor i forskningsmetode ved Psykologisk institutt ved Universitetet i Oslo. Han er cand.paed. fra 1969. Hagtvet studerte multivariate statistikk ved State University of New York at Buffalo 1975-76. Han tok doktorgraden (dr. philos.) i 1985 ved Universitetet i Bergen på avhandlingen *The construct of test anxiety – conceptual and methodological issues*.

Hagtvet var professor i psykologi ved Universitetet i Bergen og er fra 2009 professor II ved Handelshøyskolen BI. Fra 1999 til 2001 var han professor ved College of Education på programmet *Research, Evaluation, Measurement and Statistics* ved University of Georgia i Athen i USA.

Han var president for Stress and Anxiety Research Society (1988–1989).

Utmerkelser
-----------

* Medlemskap i Det Kongelige Norske Videnskabers Selskab fra 1996.
* Undervisningsprisen ved Det psykologiske fakultet (UiB) 1996
* «The Lifetime Career Award 2006» fra The Stress and Anxiety Research Society

Bibliografi
-----------

* (no) Publikasjoner av Knut Arne Hagtvet i forskningsdokumentasjonssystemet CRIStin

Kilder
------

* Fødselsdagsomtale i Aftenposten fredag 7. september 2012 side 64

Eksterne lenker
---------------

* Knut Arne Hagtvets side hos UiO

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** CRIStin
 |